Til medlemsorganisasjonene i Studieforbundet Livslang Læring

##### (- tidligere Studieforbundet Folkeuniversitetet):

Oslo, 20. juni 2022

##### Kursrapportering 2022

Frist for rapportering av vårsemesterets virksomhet, er innen torsdag 1. september 2022

Nytt fra 2021:

###### Unntak fra kravet om fysiske samlinger

Departementet har gitt unntak fra kravet om at minst 50 % av timene skal foregå som fysiske samlinger som følge av pandemien. Dette unntaket er nå forlenget ut 2022.

Det må framgå av studieplanen hvilken undervisningsform som benyttes. Dersom mål og innhold er det samme, og den eneste forskjellen er at hele eller større deler av undervisningen har foregått elektronisk NB! i sanntid er det tilstrekkelig å beskrive dette under **metode (undervisningsmetode)**.

###### Nye forskrifter fra 1.1.2021

**Endringer i forhold til tidligere forskrifter er som følger:**

* Kravet til timetall er redusert fra 8 til 4
* Det er krav til at kurset skal ha en kursleder, men det er ikke definert krav til kursleders faglige kompetanse.
* Oppbevaringsplikten er redusert fra 10 til 5 år.
* Det er krav til minst 4 deltakere pluss kursleder.

**Kravet til fire deltakere innebærer:**

* Dersom et kurs starter med færre enn 4 deltakere må det foreligge dispensasjon
* Dersom et kurs starter med mer enn 4 deltakere, men det er færre enn 4 som møter 75% må det foreligge dokumentasjon på hvem som har startet, men ikke fullført.

Dette er beskrevet nærmere innledningsvis i vedlegg 1

Det er også derfor utarbeidet en ny mal til Medlemsorganisasjoner som hverken benytter KursAdmin eller Nettadmin vedlegg 2 – se neste side.

Til rapporteringen

For at kurset skal kunne få statsstøtte er det viktig at rapportene inneholder all nødvendig informasjon. Rapporter med feil fører forsinkelser og ekstra arbeid, eller at HK-dir (tidligere Kompetanse Norge) ikke godkjenner kurset:

**HJELP** oss å unngå dette, gjennom å kvalitetssikre rapportene!

**Kort opp summering av krav til dokumentasjon av godkjent kursvirksomhet og oppbevaring av dokumentasjonen** (nærmere beskrevet i vedleggene)

* **Frammøtelister** for hvert kurs som er attestert av lærer/kursleder og som viser
  + Møtedato(er)
  + Antall studietimer
  + Deltakernes navn, fødselsår, telefonnummer og bostedsadresse
* **Studieplan** for kurset som skal være godkjent før kursstart
* Kurset skal være **offentlig kunngjort og åpent for alle.** Dette er ikke til hinder for at kurs primært retter seg mot bestemte målgrupper.
* Deltagerne skal få utlevert, eller ha tilgang på, **kursbevis,** der også studieforbundets navn skal framgå. Les mer om hva kursbeviset minimum skal inneholde [her](https://www.sfll.no/kursbevis/). Vi minner om at Studieforbundet har skiftet navn til Studieforbundet Livslang Læring, og at ev maler for kursbevis må oppdateres.

**Stikkprøvekontroll**

Studieforbundet gjennomfører stikkprøvekontroller av kursvirksomheten, der det må framlegges dokumentasjonen som er beskrevet ovenfor. Våre kontroller har avdekket tilfelle av manglende eller ufullstendig dokumentasjon, som er brudd på kravene fra myndighetene.

**Hyppig forekommende feil** (som kan medføre at HK-dir ikke godkjenner kurset):

* Ugyldig kommunenummer
* Feil i nivåkoding
* Feil i eksamenskoding
* Ugyldige emnekoder
* Feil i startdato eller sluttdato (feil kalenderår)
* At det ikke er oppgitt fødselsår på deltakerne. I så fall regnes de ikke med. Selv om det ikke nødvendigvis betyr at det er for få deltakere til at kurset får statsstøtte, bør deltagere uansett registreres med fødselsår. Da unngår vi risikoen for kurs blir underkjent, en risiko som er større ved krav til min. 4 deltagere. Det er også viktig å synliggjøre hvor *mange* som deltar både «til eget bruk» og når vi skal argumentere overfor myndigheter og omverden for øvrig hvorfor virksomheten vår er viktig.

**Feil i nivåkoding og/eller eksamenskoding**.   
Mer informasjon om nivå- og eksamenskoding finner du [her](https://www.sfll.no/informasjon-for-medlemsorganisasjoner/).

Husk at nivåkoden og eksamenskoden må være konsistente i forhold til hverandre.

**Medlemsorganisasjoner som benytter KursAdmin/NettAdm**

Det er bare kurs med tilskuddskode «åpne kurs» overføres til SSB.

Det er derfor avgjørende å kontrollere at tilskuddskoden er riktig, at alle oppdragskurs/bedriftskurs har tilskuddskode «oppdragskurs», og ikke «åpne kurs».

**Medlemsorganisasjoner som ikke benytter KursAdmin/NettAdm:**

Medlemsorganisasjoner som hverken benytter KursAdmin eller Nettadmin MÅ bruke den vedlagte NYE malen. Den er utarbeidet som følge av krav til dispensasjon dersom kurset starter med mindre enn 4 deltagere (pluss kursleder), derfor er det satt inn kolonne for «deltatt, ikke fullført» (kolonne V) og sumkolonne for deltagere (kolonne W).

Dersom det er noe du lurer på når det gjelder rapportering: ta kontakt med Siri Bløtekjær, e-post Siri@sfll.no, eller telefon 992 76 929.

Med vennlig hilsen

Studieforbundet Livslang Læring

Siri Bløtekjær

seniorrådgiver

Vedlegg 1 Mer om dispensasjon fra krav om fire deltakere og Generelt om kursrapportering (de ulike emnefeltene)

Vedlegg 2 Forlengelse av unntak for krav til fysiske samlinger ut 2022

Vedlegg 3 Rapporteringsmal (- med kommuneoversikt og kolonneforklaring)

Vedlegg 4 Rapportering av tilretteleggingstilskudd